CELEX: 32022R0470
Language: bg
Date: 2022-03-23 00:00:00
Title: Регламент за изпълнение (ЕС) 2022/470 на Комисията от 23 март 2022 година за предоставяне на помощ за частно складиране на свинско месо и за предварително определяне на нейния размер

24.3.2022   
               
               
                  BG
               
               
                  Официален вестник на Европейския съюз
               
               
                  L 96/39
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/470 НА КОМИСИЯТА
         от 23 март 2022 година
         за предоставяне на помощ за частно складиране на свинско месо и за предварително определяне на нейния размер
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 18, параграф 2 и член 223, параграф 3, буква в) от него,
         като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4, параграф 2, първа алинея, буква б) от него,
         като има предвид, че:
         
                     (1)
                  
                  
                     Секторът на свинското месо изпитва сериозни затруднения от няколко месеца. Значителното намаляване на износа за Китай, нарастващото разпространение на африканската чума по свинете в повече държави членки и продължаващото въздействие на ограниченията, свързани с Covid-19, създават натиск върху пазара на Съюза за свине за клане.
                  
               
                     (2)
                  
                  
                     Руското нашествие в Украйна доведе до допълнителни смущения на пазара и оказа значително въздействие върху износа на свинско месо от Съюза. Вследствие на това се наблюдава рязък спад в търсенето за износ на някои продукти от свинско месо.
                  
               
                     (3)
                  
                  
                     За да се намали настоящото неравновесие между търсенето и предлагането, е целесъобразно да се предостави помощ за частно складиране на свинско месо и предварително да се определи нейният размер.
                  
               
                     (4)
                  
                  
                     Делегиран регламент (ЕС) 2016/1238 на Комисията (3) и Регламент за изпълнение (ЕС) 2016/1240 на Комисията (4), в които се определят специални правила относно предоставянето на помощта за частно складиране, следва да се прилагат по отношение на помощта за частно складиране на свинско месо, освен ако в настоящия регламент е предвидено друго.
                  
               
                     (5)
                  
                  
                     Размерът на помощта следва да бъде определен предварително, за да се осигури бърза и гъвкава оперативна система за операторите. В съответствие с член 4 от Регламент (ЕС) № 1370/2013 размерът на помощта трябва да се определи въз основа на разходите за складиране и на други пазарни елементи от значение. Целесъобразно е да се определи фиксиран размер на помощта.
                  
               
                     (6)
                  
                  
                     За да бъде ефективна и да има реално въздействие върху пазара, помощта за частно складиране следва да се предоставя само за продукти, които все още не са поставени в склад.
                  
               
                     (7)
                  
                  
                     За по-лесно управление на тази мярка продуктите от свинско месо следва да се класифицират в категории по сходство с оглед на нивото на разходите за складиране.
                  
               
                     (8)
                  
                  
                     От съображения за административна ефективност и опростяване следва да се определи минималното количество на продуктите, включени във всяко заявление.
                  
               
                     (9)
                  
                  
                     Следва да се определи обезпечение, с което да се осигури изпълнението от страна на операторите на техните договорни задължения, както и желаното въздействие на мярката върху пазара.
                  
               
                     (10)
                  
                  
                     В член 42, параграф 1, буква б) от Регламент за изпълнение (ЕС) 2016/1240 се предвижда, че държавите членки трябва да уведомяват Комисията за допустимите заявления веднъж седмично. За да се осигури прозрачност, наблюдение и правилно управление на наличните суми за помощта, както и ефективно управление на схемата, е необходимо уведомленията да се подават по-често. Поради това следва да се предвиди дерогация по отношение на честотата на уведомленията.
                  
               
                     (11)
                  
                  
                     С цел да се постигне незабавно въздействие върху пазара и да се спомогне за стабилизирането на цените, настоящият регламент следва да влезе в сила в деня след деня на публикуването му в Официален вестник на Европейския съюз.
                  
               
                     (12)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Обхват
            
               1.   С настоящия регламент се предвижда предоставяне на помощ за частно складиране на свинско месо съгласно член 17, първа алинея, буква з) от Регламент (ЕС) № 1308/2013.
            
            
               2.   Прилагат се Делегиран регламент (ЕС) 2016/1238 и Регламент за изпълнение (ЕС) 2016/1240, освен ако в настоящия регламент е предвидено друго.
            
         
         
            Член 2
            Продукти, отговарящи на условията
            
               1.   Списъкът на категориите продукти, отговарящи на условията за предоставяне на помощ, и съответните размери на помощта за всеки период на складиране са посочени в приложението.
            
            
               2.   Помощ се предоставя само за количества прясно или охладено месо, които все още не са поставени в склад.
            
         
         
            Член 3
            Подаване на заявления
            
               1.   Заявленията за помощ за частно складиране за посочените в приложението категории продукти, които отговарят на условията за предоставяне на помощ, могат да се подават от датата на влизане в сила на настоящия регламент. Крайният срок за подаване на заявления е 29 април 2022 г.
            
            
               2.   Заявленията се отнасят за период на складиране от 60, 90, 120 или 150 дни.
            
            
               3.   Всяко заявление се отнася само за една от изброените в приложението категории продукти, като се указва съответният код по КН в тази категория.
            
            
               4.   Всяко заявление се отнася за минимално количество от поне 10 тона за обезкостени продукти и 15 тона за други продукти.
            
         
         
            Член 4
            Обезпечение
            Размерът на обезпечението, изисквано в съответствие с член 4, буква б) от Делегиран регламент (ЕС) 2016/1238 при подаване на заявление за помощ за частно складиране, е равен на 20 % от размерите на помощта, определени в колони 3—6 от таблицата в приложението към настоящия регламент.
         
         
            Член 5
            Честота на уведомленията относно количествата, за които са подадени заявления
            Чрез дерогация по отношение на честотата, определена в член 42, параграф 1, буква б) от Регламент за изпълнение (ЕС) 2016/1240, държавите членки уведомяват Комисията два пъти седмично за количествата, за които са били подадени заявления за сключване на договори, както следва:
            
                        а)
                     
                     
                        всеки понеделник до 12:00 часа (брюкселско време) се подават уведомления относно количествата, за които са били подадени заявления в четвъртък и петък на предходната седмица;
                     
                  
                        б)
                     
                     
                        всеки четвъртък до 12:00 часа (брюкселско време) се подават уведомления относно количествата, за които са били подадени заявления в понеделник, вторник и сряда на текущата седмица.
                     
                  
         
            Член 6
            Влизане в сила
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  ОВ L 346, 20.12.2013 г., стр. 12.
         
            (3)  Делегиран регламент (ЕС) 2016/1238 на Комисията от 18 май 2016 г. за допълване на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 15).
         
            (4)  Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 71).
      
      
         
            ПРИЛОЖЕНИЕ
            
                        Категории продукти
                     
                     
                        Продукти, за които се предоставя помощ
                     
                     
                        Размер на помощта за период на складиране от (EUR/тон)
                     
                  
                        60 дни
                     
                     
                        90 дни
                     
                     
                        120 дни
                     
                     
                        150 дни
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Категория 1
                        
                        ex 0203 11 10 
                     
                     
                        Половин кланични трупове без предни крака, опашка, бъбреци, ребрена част на диафрагмата и гръбначен мозък (1)
                        
                        Цели кланични трупове на животни до 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Категория 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Бутове
                        Плешки
                        Предни части
                        Котлети със или без врат, или части от врата отделно, котлети със или без удебеляването (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Категория 3
                        
                        ex 0203 19 55 
                     
                     
                        Бутове, плешки, предни части, котлети със или без врат, или части от врата отделно, котлети със или без удебеляването, обезкостени (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Категория 4
                        
                        ex 0203 19 15 
                     
                     
                        Гърди, цели или транжирани в правоъгълна форма
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Категория 5
                        
                        ex 0203 19 55 
                     
                     
                        Гърди, цели или транжирани в правоъгълна форма, без кожата и ребрата
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Категория 6
                        
                        ex 0203 19 55 
                     
                     
                        Разфасовки, съответстващи на „средната част“, със или без кожа или сланина, обезкостени (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Категория 7
                        
                        ex 0209 10 11 
                     
                     
                        Сланина, със или без кожа (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Помощта може да се предоставя и за половин кланични трупове, разрязани по дължината плешка—бут, представени като „Вилтшир“ половинка, т.е. без глава, бузи, гръклян, крака, опашка, сало, бъбреци, рибица, лопатка, гръдна кост, гръбначен стълб, тазова кост и диафрагма.
            
               (2)  Котлетите и частите от врата могат да бъдат със или без кожа, но прилежащият слой от тлъстина не може да надвишава 25 mm в дълбочина.
            
               (3)  Договореното количество може да се отнася за всякаква комбинация от посочените продукти.
            
               (4)  Същото представяне като за продуктите, които попадат в код по КН 0210 19 20.
            
               (5)  Прясната мастна тъкан, разположена под кожата и свързана с нея, независимо от коя част на свинята произхожда; в случай че е представена с кожата, теглото на мастната тъкан трябва да бъде по-голямо от теглото на кожата.